CELEX: 32017R0839
Language: ro
Date: 2017-05-17 00:00:00
Title: Regulamentul (UE) 2017/839 al Comisiei din 17 mai 2017 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea nitriților (E 249-250) în „golonka peklowana” (Text cu relevanță pentru SEE. )

18.5.2017   
            
            
               RO
            
            
               Jurnalul Oficial al Uniunii Europene
            
            
               L 125/7
            
         REGULAMENTUL (UE) 2017/839 AL COMISIEI
   din 17 mai 2017
   de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea nitriților (E 249-250) în „golonka peklowana”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii conținând aditivii alimentari autorizați pentru utilizare în produsele alimentare și condițiile de utilizare a acestor aditivi.
            
         
               (2)
            
            
               Lista de aditivi alimentari a Uniunii poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului (2), fie la inițiativa Comisiei, fie în urma unei cereri.
            
         
               (3)
            
            
               La data de 10 martie 2016, a fost depusă o cerere de autorizare pentru utilizarea nitriților (E 249-250) drept agenți de conservare în „golonka peklowana”. Cererea a fost ulterior pusă la dispoziția statelor membre în temeiul articolului 4 din Regulamentul (CE) nr. 1331/2008.
            
         
               (4)
            
            
               Conform solicitantului, „golonka peklowana” este un preparat polonez tradițional din carne în care nitriții sunt utilizați nu doar pentru proprietățile lor de conservant, ci și ca agent de condiționare pentru a obține culoarea dorită, precum și aroma și textura caracteristice pentru a răspunde așteptărilor consumatorilor. În starea în care este oferită consumatorilor, „golonka peklowana” trebuie să fie supusă unui tratament termic ulterior înainte de a fi consumată.
            
         
               (5)
            
            
               În considerentul 7 din Regulamentul (CE) nr. 1333/2008 se prevede că la autorizarea aditivilor alimentari ar trebui să se țină seama și de alți factori relevanți pentru subiectul în cauză, inclusiv, inter alia, de factorii tradiționali. Din această cauză, este rezonabil să fie menținute pe piață anumite produse tradiționale în unele state membre în care utilizarea aditivilor alimentari este conformă cu condițiile generale și specifice prevăzute în Regulamentul (CE) nr. 1333/2008.
            
         
               (6)
            
            
               În scopul asigurării unei aplicări uniforme a utilizării aditivilor vizați de prezentul regulament, preparatul „golonka peklowana” va fi descris în documentul de orientare care prezentate categoriile de produse alimentare enumerate în partea E din anexa II la Regulamentul (CE) nr. 1333/2008 privind aditivii alimentari (3).
            
         
               (7)
            
            
               În conformitate cu articolul 3 alineatul (2) din Regulamentul (CE) nr. 1331/2008, Comisia trebuie să solicite avizul Autorității Europene pentru Siguranța Alimentară (denumită în continuare „autoritatea”) pentru a actualiza lista Uniunii de aditivi alimentari prevăzută în anexa II la Regulamentul (CE) nr. 1333/2008, cu excepția cazului în care actualizarea în cauză nu este de natură să aibă un efect asupra sănătății umane. De o manieră generală, nitriții sunt autorizați pentru a fi utilizați în produsele pe bază de carne, în preparatele din carne utilizarea acestora este în schimb limitată la anumite preparate tradiționale, fiind prevăzute dispoziții specifice pentru produsele din carne conservate. Deoarece cererea de extindere a utilizării nitriților se referă exclusiv la anumite preparate din carne tradiționale, este de așteptat ca această extindere să nu aibă un impact semnificativ asupra expunerii globale la nitriți. Din aceste motive, extinderea utilizării aditivilor respectivi constituie o actualizare a listei Uniunii care nu este susceptibilă să aibă un efect asupra sănătății umane, nefiind astfel necesar avizul autorității.
            
         
               (8)
            
            
               Anexa II la Regulamentul (CE) nr. 1333/2008 ar trebui modificată în consecință.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 mai 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 16.
   
      (2)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
   
      (3)  http://ec.europa.eu/food/safety/food_improvement_agents/additives/eu_rules_en
   
      ANEXĂ
      Partea E din anexa II la Regulamentul (CE) nr. 1333/2008, în categoria de produse alimentare 08.2 „Preparate din carne, astfel cum sunt definite în Regulamentul (CE) nr. 853/2004”, rubrica pentru nitriți (E 249-250) se înlocuiește cu următorul text:
      
         
                      
                  
                  
                     „E 249-250
                  
                  
                     Nitriți
                  
                  
                     150
                  
                  
                     (7)
                  
                  
                     Numai lomo de cerdo adobado, pinch
                        o moruno, careta de cerdo adobada, costilla de cerdo adobada, Kasseler, Bräte, Surfleisch, toorvorst, šašlõkk, ahjupraad, kiełbasa surowa biała, kiełbasa surowa metka, tatar wołowy (danie tatarskie)
                        și golonka peklowana”